Up-313/02
Datum: 2002-09-13T00:00:00.000+02:00
ecli: ECLI:SI:USRS:2002:Up.313.02
vrsta: posamični akt
zadeva: ustavna pritožba
objavljeno: Neobjavljeno | 13.09.2002
dokument: US21680
akt: Ustavna pritožba A. A. zoper odločbo Senata za prekrške št. Pp- 1280/00 z dne 12. 10. 2000 v zvezi z odločbo Sodnika za prekrške v Slovenski Bistrici št. P-1818/99-G z dne 20. 12. 1999
resitev: zavrženje
izrek: Ustavna pritožba A. A. zoper odločbo Senata za prekrške št. Pp- 1280/00 z dne 12. 10. 2000 v zvezi z odločbo Sodnika za prekrške v Slovenski Bistrici št. P-1818/99-G z dne 20. 12. 1999 se zavrže.
stavek: Ker pritožnik ni izčrpal vseh pravnih sredstev, je Ustavno sodišče ustavno pritožbo zavrglo.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al 1. odst. 55. čl.
datum_vloge: 2002-05-23T22:00:00.000Z
datum_odlocitve: 2002-09-12T22:00:00.000Z

# Up-313/02-8

25. 9. 2002

# SKLEP

Ustavno sodišče je v postopku za preizkus ustavne pritožbe A. A. iz Ž. vasi na seji senata dne 13. septembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper odločbo Senata za prekrške št. Pp- 1280/00 z dne 12. 10. 2000 v zvezi z odločbo Sodnika za prekrške v Slovenski Bistrici št. P-1818/99-G z dne 20. 12. 1999 se zavrže.**

## OBRAZLOŽITEV

### A.

Z izpodbijano prvostopenjsko odločbo je bil pritožnik spoznan za odgovornega storitve prekrška po sedmem odstavku v zvezi s tretjim odstavkom 120. člena Zakona o varnosti cestnega prometa (Uradni list RS, št. 30/98 in nasl. - ZVCP). Izrečeni sta mu bili denarna kazen in stranska kazen prenehanja veljavnosti vozniškega dovoljenja. Z izpodbijano drugostopenjsko odločbo je bila pritožba kot neutemeljena zavrnjena. Pritožnik meni, da je kazen prenehanja veljavnosti vozniškega dovoljenja glede na odločbo Ustavnega sodišča št. U-I-279/99 z dne 16. 3. 2000 (Uradni list RS, št. 33/00 in OdlUS IX, 59) protiustavna.

Sodnik za prekrške v Slovenski Bistrici je sporočil, da je bila drugostopenjska odločba pritožniku vročena dne 8. 11. 2000 in da pritožnik ni vložil zahteve za sodno varstvo.

### B.

Po 51. členu Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva. Prav na podlagi odločbe Ustavnega sodišča, na katero se sklicuje ustavna pritožba, je pritožnik imel možnost, da zoper izpodbijani odločbi vloži zahtevo za sodno varstvo. Ker tega ni storil, ni izčrpal vseh pravnih sredstev. Zato je Ustavno sodišče ustavno pritožbo zavrglo.

### C.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer